b"\n_START_ARTICLE_\nGoriatxi Kliutx\n_START_SECTION_\nHist\xc3\xb2ria\n_START_PARAGRAPH_\nFins a la segona meitat del segle XIX a l'empla\xc3\xa7ament de la ciutat hi havia el poblat adigu\xc3\xa9de Psifab (\xd0\x9f\xd1\x81\xd1\x8b\xd1\x84\xd0\xb0\xd0\xb1), que en adigu\xc3\xa9 vol dir \xc2\xabaigua calenta\xc2\xbb. Durant la d\xc3\xa8cada del 1860, tanmateix, la regi\xc3\xb3 fou escenari de les operacions militars de la Guerra del Caucas, que provoc\xc3\xa0 l'expulsi\xc3\xb3 a l'Imperi Otom\xc3\xa0 de la poblaci\xc3\xb3 nativa. _NEWLINE_La ciutat fou fundada com a balneari (un dels primers del Caucas) el 1864. Aquell any s'hi constru\xc3\xad l'hospital militar, els banys i un parc. Entre el 1924 i el 1963 fou cap del rai\xc3\xb3 de Gioriatxi Kliutx. El 1930 va rebre l'estatus d'assentament de tipus urb\xc3\xa0. El 1942 va ser ocupada per les tropes de l'Alemanya Nazi, i el 23 de gener del 1943 fou alliberada per l'Ex\xc3\xa8rcit Roig. El 1965 reb\xc3\xa9 l'estatus de ciutat. El 1975 se subordin\xc3\xa0 directament a l'administraci\xc3\xb3 del territori de Krasnodar.\n_START_SECTION_\nEconomia i transport\n_START_PARAGRAPH_\nLa ciutat viu b\xc3\xa0sicament dels centres de salut, t\xc3\xa9 poca ind\xc3\xbastria. Hi ha diversos sanatoris que accepten interns i consultes externes. S'utilitzen sis tipus d'aig\xc3\xbces extretes de les disset deus dels envoltants. A Goriatxi Kliutx tamb\xc3\xa9 hi ha companyies de fabricaci\xc3\xb3 de mobles, fustes i d'extracci\xc3\xb3 de petroli._NEWLINE_Per la ciutat passa la carretera federal M4 Don Moscou-Novorossi\xc3\xafsk. T\xc3\xa9 una estaci\xc3\xb3 de tren amb trens que van a Krasnodar i a Tuaps\xc3\xa9."